Help… uit dankbaarheid | Bontie se Bloggery
Januarie 28, 2019 Januarie 28, 2019 ~ Stories Uit My Wereld
Al vir jare lees ek elke oggend ‘vers-ŉ-dag’.
As ek dit nie gelees het nie voel dit vir my ek het iets belangriks gemis. Ek weet ŉ mens moet dalk nie tè emosioneel oor sulke goed word nie maar ek moet erken, ek voel skoon “skuldig” as ek dit gemis het. Dit is veral oor die Desember/Januarie vakansie tye, wanneer die dagstukke nie geplaas word nie, wanneer ek dit veral mis..
Ek het my gunsteling “vers-ŉ-dag”-skrywers ook. Dit is nou Benescke van Rensburg en Hennie Simington.
Hennie het juis vanoggend se stuk geskryf en, na die naweek waar ons gehelp het met kiesers-registrasie en te doen gekry het met politiek wat soms baie geniepsig en ongenaakbaar kan wees, het die stuk my baie getref. Ek hoop “vers-ŉ-dag” se admin en Hennie sal my vergewe dat ek dit hier deel:
(Hierdie is slegs ŉ uittreksel)
In ŉ samelewing waar die enigste dankie waarvan jy seker kan wees van die goedgemanierde OTM kom, is die uitdaging soveel groter om “anders” te wees.
“Die volgende verhaal vertel iets van hierdie anderswees. ŉ Vriendin wat onlangs op ŉ vlug van Londen na New York toe was, kom te lande langs ŉ vrou wat vreeslik hartseer is. Dit blyk toe dat haar man wat saam met haar op die vlug sou wees, skielik oorlede is. Die vriendin het dus die sitplek waar hy sou sit gekry. As ŉ toegewyde Christen begin die vriendin stilweg bid en vir God vra wat sy kan doen om die vrou te troos. “Vat haar hand!” kom die antwoord hard en duidelik! “Maar ek kan mos nie …” protesteer sy. “Here, is U seker dis wat ek moet doen?” vra sy weer. Weer kom die antwoord: “Vat haar hand!” Sy doen dit toe. En so sit sy en die dame vir die res van die vlug woordeloos terwyl die trane oor die vrou se wange rol. Aan die einde van die vlug sê die vrou vir haar: “Jy sal nooit weet wat dit vir my beteken het nie.”
Sulke dade is geestelike maniere wat uit die hart uit kom. Eeue gelede het Sint Franciskus van Assisi iets hiervan begryp toe hy die hande en gesig van ŉ bedelaar gesoen het terwyl hy ŉ muntstuk in sy hand plaas.”
< Previous Dronk… en eensaam.
Next > VERKIESING IN VERMAAKLIKHEID
3 thoughts on “Help… uit dankbaarheid”
Januarie 28, 2019 om 5:14 vm
Dankie. Ons gesin gunsteling is weer Stephan Joubert en sy bydrae in Beeld is een wat ek persoonlik volg. Sonder die dankbaarheid sal ons wêreld se kliphart net groei en groei.
Januarie 28, 2019 om 6:20 vm
Treffende stuk. Treffende foto.
Januarie 28, 2019 om 4:13 nm
Mooi gedagte en iets om aan te kou.